Boek: Ta-da!As jy jou gaste wil beïndruk, maar nie ure voor die stoof wil deurbring nie, is Ta Da! net die kookboek vir jou. Tuis, Suid-Afrika se voorste dekor- en tuingids, se resepte is ewe gewild as hulle mooimaakplanne. Dié tydskrif se kosredakteur, Johané Neilson, het die resep vervolmaak om met maklike truuks indrukwekkende kos voor te sit. Sy deel handige wenke vir hoe om die “ta-da!” in ŉ gewone dis te sit en dit moeiteloos soos ŉ Michelin-maal te laat lyk. Die boek is ingedeel volgens die seisoene en bevat alles van ligte somersmaaltye tot koesterende winterskos, resepte vir bykosse en liplekker nageregte. Daar is alles van kerrieviskoekies en potgebraaide bief met spek en biltong tot botterskorsie-rolkoek en klapperkoek. Dit was nog nooit so maklik om jou geliefdes te beïndruk nie! Oor die outeur Johané Neilson is die kosredakteur van die gewilde tydskrif Tuis/Home. As kosskrywer en stilis ontwikkel sy al langer as 10 jaar lank smullekker resepte wat boonop maklik is om te maak en indrukwekkend lyk wanneer dit voorgesit word. Johané strewe daarna om die kookkuns te demistifiseer en haar lesers iets te leer én te inspireer. Uitgewer: Jonathan Ball Uitgewers Prys: R290,00* *Prys onderhewig aan verandering Koop die boek by Graffiti Boeke